Oficialusis leidinys L 340 , 24/12/2003 p. 0065 - 0068



Komisijos sprendimas 2003 m. gruodžio 10 d. patvirtinantis planą, kuriame valstybėms narėms paskiriamos 2004 biudžetiniams metams priskirtinos lėšos iš intervencinių atsargų tiekti maistą labiausiai nepasiturintiems asmenims Bendrijoje (pranešta dokumentu Nr. C (2003) 4868) (2003/903/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. gruodžio 10 d. Tarybos reglamentą (EEB) Nr. 3730/87, nustatantį bendrąsias maisto iš intervencinių atsargų tiekimo paskirtoms organizacijoms, jį skirstančioms labiausiai nepasiturintiems asmenims Bendrijoje, taisykles [1], ypač į jo 6 straipsnį, atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro [2], ypač į jo 3 straipsnio 2 dalį, kadangi: (1) Remdamasi Komisijos reglamento (EEB) Nr. 3149/92, nustatančio išsamias maisto iš intervencinių atsargų tiekimo labiausiai nepasiturintiems asmenims Bendrijoje taisykles [3], 2 straipsniu, Komisija turi priimti paskirstymo planą, finansuotiną iš 2004 biudžetiniais metais turimų lėšų. Kiekvienai priemonę taikančiai valstybei narei plane pirmiausia turi būti nustatytos didžiausios finansinės lėšos, jai skiriamos įgyvendinti savąją plano dalį, ir kiekvienos rūšies produkto, kurį ji turi paimti iš intervencinių agentūrų laikomų atsargų, kiekis. (2) Planą įgyvendinančios valstybės narės pateikė Reglamento (EEB) Nr. 3149/92 1 straipsnyje reikalaujamą informaciją. (3) Skirstant lėšas būtina atsižvelgti į ankstesnę valstybių narių patirtį naudojant joms ankstesniais metais paskirtas lėšas ir į panaudojimo mastą. (4) Be to, remiantis Reglamento (EEB) Nr. 3149/92 7 straipsnyje numatytomis sąlygomis, turėtų būti patvirtinti Bendrijos vidaus pervedimai, būtini tam, kad planas būtų įgyvendintas. (5) Siekiant įgyvendinti planą, operacijos įvykdymo data, kaip apibrėžta Reglamento (EB) Nr. 2799/98 3 straipsnyje, turėtų būti ta diena, kurią prasideda viešojo saugojimo atsargų administravimo finansiniai metai. (6) Laikantis plane numatyto tikslo, produktai turėtų būti paskirstyti per visus metus. (7) Remdamasi Reglamento (EEB) Nr. 3149/92 2 straipsnio 2 dalimi, Komisija, rengdama planą, tarėsi su daugeliu organizacijų, susipažinusių su labiausiai nepasiturinčių asmenų Bendrijoje problemomis. (8) Šiame sprendime numatytos priemonės atitinka visų susijusių komitetų nuomonę, PRIĖMĖ ŠĮ SPRENDIMĄ: 1 straipsnis 2004 finansiniais metais maisto produktai, labiausiai nepasiturintiems asmenims Bendrijoje paskirstytini remiantis Reglamentu (EEB) Nr. 3730/87, tiekiami pagal I priede nustatytą metinį paskirstymo planą. 2 straipsnis Šiuo sprendimu patvirtinamos II priede išvardytos Bendrijos vidaus pervedimo operacijos. 3 straipsnis Įgyvendinant metinį planą, Reglamento (EB) Nr. 2799/98 3 straipsnyje minima operacijos vykdymo diena yra 2003 m. spalio 1 d. 4 straipsnis Jei paskirstytų produktų kiekis viršija 500 tonų, dalyvaujančios valstybės narės skelbiamame paraiškų konkurse įterpia atitinkamas nuostatas, užtikrinančias, kad I priedo b dalyje pateiktoje lentelėje nurodytiems kiekiams būtų taikomos kelios paskirstymo operacijos metinio plano įgyvendinimo laikotarpiu, atsižvelgiant į labdaros institucijų galimybes. 5 straipsnis Šis sprendimas skirtas valstybėms narėms. Priimta Briuselyje, 2003 m. gruodžio 10 d. Komisijos vardu Franz Fishler Komisijos narys [1] OL L 352, 1987 12 15, p. 1. Reglamentas su pakeitimais, padarytais Reglamentu (EB) Nr. 2535/95 (OL L 260, 1995 10 31, p. 3). [2] OL L 349, 1998 12 24, p. 1. [3] OL L 313, 1992 10 30, p.50. p. Reglamentas su paskutiniais pakeitimais, padarytais Reglamentu (EB) Nr. 1921/202 (OL L 293, 2002 10 29, p. 9). -------------------------------------------------- I PRIEDAS Metinis paskirstymo planas 2004 metams a) Finansiniai ištekliai, skiriami kiekvienai valstybei narei planui įgyvendinti (EUR) | Valstybė narė | Paskirta | Belgija | 3439000 | Danija | 168000 | Graikija | 10899000 | Ispanija | 37286000 | Prancūzija | 47453000 | Airija | 207000 | Italija | 56481000 | Liuksemburgas | 42000 | Portugalija | 14146000 | Suomija | 2879000 | Iš viso | 173000000 | b) Kiekvienos rūšies produkto kiekis, kuris turi būti paimtas iš Bendrijos intervencinių atsargų ir paskirstytas kiekvienai valstybei narei atsižvelgiant į a punkte pateiktoje lentelėje nurodytus didžiausius kiekius (tonos) | Valstybė narė | Produktai | Javai | Ryžiai (žaliaviniai) | Sviestas | Pieno milteliai | Galvijiena (skerdenos ekvivalentas) | Belgija | 7000 | 2000 | 600 | | | Danija | | | | | 53 | Graikija | 26000 | 15630 | | 1500 | | Ispanija | 70000 | 24520 | 6430 | | | Prancūzija | 58000 | 27077 | | 15200 | | Airija | | | 60 | | | Italija | 90000 | 15000 | 12248 | | | Portugalija | 15000 | 15000 | 2278 | | | Suomija | 15000 | | | 595 | | Iš viso | 281000 | 99227 | 21616 | 17295 | 53 | c) Paskyrimas Liuksemburgui, kad šis Bendrijos rinkoje įsigytų: - pieno miltelius: 26000 euro, - galvijien: 16000 euro. -------------------------------------------------- II PRIEDAS Bendrijos vidaus pervedimai, patvirtinti 2004 m. plane Produktas | Kiekis (tonos) | Turėtojas | Gavėjas | Javai | 26000 | ONIC, Prancūzija | Žemės ūkio ministerija, Graikija | Javai | 70000 | ONIC, Prancūzija | FEGA, Ispanija | Javai | 15000 | ONIC, Prancūzija | INGA, Portugalija | Javai | 90000 | ONIC, Prancūzija | AGEA, Italija | Ryžiai | 2000 | Ente Risi, Italija | BIRB, Belgija | Ryžiai | 15000 | FEGA, Ispanija | INGA, Portugalija | Pieno milteliai | 15200 | BIRB, Belgija | Žemės ūkio ministerija, Prancūzija | --------------------------------------------------